་པ་ཆེན་པོ་ཡིན་པས་མི་དགོས། ཨཾ་ཤྲཱི་བཛྲ་ཀུ་མ་ར་སོགས་ནས་
བཀྲ་ཤིས་ཀྱི་བར་བྱའོ། །ནུབ་ཐ་མ་ལ་དགྲ་བགེགས་གྲུབ་ཀྱི་འཆམ་མཛད་པས། རིག་འཛིན་བསྐུལ་བ་འོག་ཏུ་མཛད། སྲུང་
108

འཇམ་མགོན་ཨ་མེས་ཞབས་ངག་དབང་ཀུན་དགའ་བསོད་ནམས་ཀྱི་གསུང་འབུམ། པོད་བཅུ་གསུམ་པ།
གཏོར་སོགས་གོང་བཞིན་རྡོ་རྗེའི་གླུ་བཀྲ་ཤིས་ཡན་གྲུབ་རྗེས། ཚོགས་བྱིན་རླབས་ནས། བར་པ་བཤགས་པ་ཡན་སྔགས་
འཆང་ཆེན་པོས་མཛད་པའི་སྒྲུབ་ཐབས་འབྲིང་པོ་ལྟར་བྱས་ལ། བསྒྲལ་མཆོད་ནི། རྒྱས་བསྡུས་གཉིས་ལས། འདིར་བསྡུས་
པ་སྒྲུབ་ཐབས་འབྲིང་པོ་བཞིན་ལ་ཕྱི་ནང་གསང་བ་ལ་མ་གཏོགས། བཻཌཱུར་སྔོན་པོ་མི་མཛད། དེ་ནས་ཚོགས་བར་པ་ཡན་
གྲུབ་ནས། དཔོན་སློབ་རྣམས་འཆམ་ཆས་གྱོན། བན་ཕུར་འཆམ་རྔ་ཁྱེར། གཞན་འོས་བབས་ཇི་ལྟར་རིགས་པས་སྤུ་ཆུལ་
དང༌། གསེར་སྐྱེམས། གདབ་ཕུར་གསུམ། རལ་གྲི །ཡུངས་དཀར། རྡོ་རྗེ་ཐོ་བ། རས་ལ་བྲིས་པའི་གཡང་བཞིའི་སྙིང་ཁར་
འབྲུབ་ཁུང་གྲུ་གསུམ་མེ་རིས་དང་བཅས་པ་སོགས་དགོས་པའི་ཡོ་བྱད་མཐོང་བ་བརྒྱུད་པའི་ཕྱག་ལེན་བཞིན་ཁྱེར་ལ། འཆམ་
རར་སླེབས་ནས་གཡང་གཞི་སློབ་དཔོན་གྱི་མདུན་ཙམ་དུ་བཀྲམ། གཡས་ཕྱོགས་སུ་གདབ་ཕུར་སོགས་སྟེགས་ཇི་ལྟར་རིགས་
པར་བཤམས། སྤོས་ཕོར་གུ་གུལ་དང་བཅས་པ་ཡང་བཞག་གོ །དེ་ནས་དགྲ་བགེགས་གྲུབ་ཀྱི་སྔོན་འགྲོ་སྔགས་འཆམ་
སྔགས་འཆང་ཆེན་པོའི་འཆམ་དཔེ་ལྟར་བྱས་ཚར་ནས་ནང་དུ་ལོག །དཔོན་སློབ་ཇི་ལྟར་རིགས་པས་རྔ་སིལ་དང་བཅས་ལིང་
གདན་གཡང་གཞི་བཏིང་སར་གསེར་སྐྱེམས་བྱིན་རླབས་བྱས་ནས། བླ་མ་རིན་ཆེན། སོགས་གསེར་སྐྱེམས་བསྡུས་པ་
རིག་འཛིན་བསྐུལ་བ་སྒྲུབ་ཐབས་བཞིན། །དོ་ནུབ་ཀྱི་ཕུར་ཁ་སོགས་ཕུར་ཁ་བསྒྱུར་བ། །བཅོམ་ལྡན་དཔལ་ཆེན་
ཧེ་རུ་ཀ །སོགས་ནས་ཛཿཛཿའི་བར་གྱིས་ལྷ་སྲུང་སྤྱན་དྲངས། །ང་ནི་རྡོ་རྗེ་གཞོན་ནུ་ཡིན། །ནས། མ་ལུས་ཁྲོ་
རྒྱལ་ཉིད་ཀྱི་ངང༌། །ཞེས་དང་། ཀཱི་ལ་ཡ་བརྗོད། དིཔྟ་ཙཀྲ་ཕུར་པའི་ལྷ། །ནས། གནོད་བྱེད་བགེགས་
ལ་སྨོས་ཅི་དགོས། །ཀྱི་བར་སྒྲུབཐབས་བཞིན་དང༌། །ལིངྒ་བསྒྲལ་ཡུལ་ཟས་པ་པོ། །ཤློ་ཀ་གཅིག་སྟེ་
གསལ་བ་གསུམ་དང་གདེང་གསུམ་གསལ་བཏབ་སྟེ་ང་རྒྱལ་བསྐྱེད་པ། བརྒྱུད་གསུམ་བླ་མ་རིག་འཛིན་དང༌། །
ནས། དགྲ་བགེགས་སྒྲོལ་བའི་གྲོགས་མཛོད་ཅིག །གི་བར་གྱི་མ་ཉེས་པའི་དཔང་ཟུག་པ་རྣམས་འདུར་དབྱངས་
དང་བཅས་སྔགས་རྣམས་ལ་རོལ་མོ་ཆེམས་བརྡུངས། ཚིགས་བཅད་རྣམས་ཀྱི་མཚམས་སུ་རོལ་མོ་དྲག་བརྡུངས་མཛད། ཁ་
འཕང་འདི་རྣམས་ས་ལོ་ཆེན་པོས་མཛད་པའི་གཏོར་བཟློག་དགྲ་བགེགས་ཀུན་འཇོམས་ཀྱི་ལྷན་ཐབས་སུ་བལྟའོ། །དེ་ནས་
བསྐུལ་དང་བཅས་ཏེ་དགྲ་བགེགས་གྲུབ་ཀྱི་འཆམ་སྔགས་འཆང་ཆེན་པོའི་འཆམ་དཔེ་བཞིན་རྫོགས་པར་བྱས། ལིང་ག་བསྒྲལ་
ཞིང་ལིང་རོ་འབུལ་བ་རྣམས་གྲུབ་ནས། ནང་དུ་ལོང་སྟེ་ཐུན་གཏོར་འབུལ་བ་སོགས་བཀྲ་ཤིས་ཀྱི་བར་གོང་བཞིན་བྱའོ། །
ནུབ་ཐ་མ་ཞེས་པ་བསྒྲལ་བའི་མཆོད་པའོ། །དགྲ་བགེགས་གྲུབ་ཀྱི་འཆམ་མི་བྱེད་པར། དབང་ཙམ་བསྐུར་བ་དང་། ཕྱག་
109

ཕུར་པའི་དཀྱིལ་ཆོག་ཡིད་འོང་བློ་གྲོས་ཁ་འབྱེད་བཞིན་ལས་རིན་ཆེན་དོ་ཤལ་དུ་ཞལ་འཕངས་པ་རྣམས་ཕྱོགས་གཅིག་ཏུ་བསྡེབས་པ།
ལེན་བསྡུས་པ་བསྒྲུབ་མཆོད་རྐྱང་པ་བྱེད་ན། ཚོགས་ཐ་མ་བསྒྲལ་མཆོད་སྒྲུབ་ཐབས་འབྲིང་པོ་བཞིན་བྱས་ནས། ལྷག་མ།
དཀྱིལ་འཁོར་གཤེགས་གསོལ་རྫོགས་རྗེས་ཀྱི་བྱ་བ་རྣམས་བྱེད། རྒྱས་པའི་ཕྱག་ལེན་འཆམ་སོགས་མཛད་ན། ནངས་པར་
ཚོགས་བར་པ་ཡན་སོང་ནས། ལྷག་མ་བཏང་བ་ནི། སྣོད་གང་ཡང་རུང་བར་བསྒྲུབ་མཆོད་པའི་རིགས་ཀྱི་ཚོགས་ལྷག་བསྡུས་
པ་རྣམ་བླུག་ལ་མདུན་དུ་སྟེགས་ཀྱི་སྟེང་དུ་ཆང་བྲན་ལ་བཞག །དཔོན་སློབ་རྣམས་ཀྱིས་རྔ་སིལ་དང་བཅས་པས། ཕཊ་སྥ་
ར་ཎ། ཞེས་བརྗོད་པས་མདུན་གྱི་ནམ་མཁའ་ན་བཞུགས་པའི་སྒྲུབ་པའི་དཀྱིལ་འཁོར་གྱི་ཐུགས་ཀ་ནས་ཕཊཱ་བྱུང་བར་
བསམ་ལ། ངག་ཏུ་མདུན་གྱི་ཡེ་ཤེས་པའི་ཐུགས་ཀ་ནས་ཕཊཱནག་པོ་གཅིག་འཕྲོས་ཏེ། རང་གི་སྙིང་
ཁར་ཐིམ་པས། བདག་གི་ལས་དང་ཉོན་མོངས་པའི་སྒྲིབ་པ་ཐམས་ཅད་དག་པར་གྱུར། ཀཱི་ལ་ཡ་
ནས། བྷྱོཿ འི་བར་གྱི་སྔགས་ཐམས་ཅད་བརྗོད། དེའི་རྐྱེན་གྱིས་བདག་དམ་ཚིག་གི་དཀྱིལ་འཁོར་གསལ་ལམ་གྱིས་བྱུང་
བར་བསམ། རོལ་མོ་བདུན་བརྡེག་གསུམ་བྱས་ནས། ཁྲོ་བས་ཁྲོ་བ་སོགས་ནས། སརྦ་ཨ་ན་ཡ་སོགས་ཀྱི་བར་དབྱངས་
དང་བཅས་པ་ཕྱག་ལེན་བཞིན་སྒྲུབ་ཐབས་རྒྱས་པ་བཀླགས་པས་དོན་གྲུབ་བཞིན་མཛད། གཏོར་མ་འབུལ་བའི་རིང་ལ་ཇི་
ལྟར་རིགས་པས་མདའ་དྲ། གདུགས་སྐོར་སྒོས་མཆོད། ཕུར་བཏབ་ཀྱི་ཁྲོ་བོ་བཅུའི་ཕུར་པ་རྣམས་བསྡུས། ཕུར་བུ་འོ་མས་
བཀྲུ་བ་སོགས་མི་གནང་དཀྱིལ་འཁོར་གྱི་ཤར་སྒོའི་ཁྱམས་ཀྱི་སྟེང་གཡས་སུ་རྣམ་རྒྱལ་དང༌། གཡོན་དུ་ལས་བུམ་བཞག་
གོ ༑བསྟན་སྐྱོང་ནི། ཐོག་མར་དཔོན་སློབ་རྣམས་བཞེངས་ཏེ་རྔ་སིལ་དང་ལྡན་པས། དཔལ་ལྡན་འཕྲིན་ལས་ཀྱིས་
པུ་ཏྲ་བསྐུལ་ཞིང༌། རིམ་པས་སྒྲུབ་ཁང་གི་སྟེང་དུ་ཕེབས་ན་སྤྱི་བཏབ་ནམ་མཁའ་འབྲུག་སྒྲ་དང་བཅས་ཏེ་བསྲུང་གཏོར་
རྣམས་ཕུལ། དེ་ནས་བྱ་ཁྱུང་གི་ཕྱག་རྒྱས་ཟིལ་གྱིས་མནན་ལ། ཧོ༔ བོད་ཁམས་སྐྱོང་བར་བྱེད་པའི་བསྟན་མ་
བཅུ་གཉིས། སོགས་ནས། འཕྲིན་ལས་ཐམས་ཅད་གྲུབ་པར་མཛོད། ཅེས་པའི་བར་སྒྲུབ་ཐབས་རྒྱས་པ་བཞིན་
གྱིས་བསྟན་མའི་གཏོར་མ་ཕུལ་ཞིང་། རང་གང་འདོད་པའི་འཕྲིན་ལས་བཅོལ། སྲིད་ཞིའི་དཔལ་འབྱོར་གྱི་བཀྲ་ཤིས་
གྲུབ་མཚམས། ཕྱོགས་སྐྱོང་གཤེགས་སུ་གསོལ་བ་ནི་གཏང་རག་གི་གཏོར་མ་གཏོང་བ་ཡིན་ཏེ། སྟེང་གི་ཤར་ལྷོའི་མཚམས་
སུ་མཆོད་གཏོར་ཆོ་ག་རྣམས་ཕྱི་རོལ་པ་ཇི་ལྟ་བ་བཞིན་ལས། བཛྲ་མཿཕྱོགས་སྐྱོང་རྣམས་རང་བཞིན་གྱི་གནས་
སུ་གཤེགས། ཞེས་པ་ཙམ་མ་གཏོགས་འདྲ། དེ་ནས་མཆོད་གཡོག་པས་སྤོས་སྣ་དང་གཞན་རྣམས་ཀྱིས་རོལ་མོ་བཅས་
པས་ནང་དུ་ལོག །རིམ་པས་དཀྱིལ་འཁོར་ལ་བསྐོར་བ་ལན་གསུམ་ཡིག་བརྒྱ་འདོན་བཞིན་པར་བྱས་ཏེ། སློབ་དཔོན་ཤར་
110

འཇམ་མགོན་ཨ་མེས་ཞབས་ངག་དབང་ཀུན་དགའ་བསོད་ནམས་ཀྱི་གསུང་འབུམ། པོད་བཅུ་གསུམ་པ།
དང་། གཞན་རྣམས་དཀྱིལ་འཁོར་གྱི་མཐའ་བསྐོར་ལ་འཁོད་པ་དང་རོལ་མོ་བཞག་གོ །ཕྱི་ནང་མཆོད་བསྟོན་ནི། སྤྱི་མཆོད་
རྣམས་ཁ་གསོས་ལ་བྱིན་རླབས་བསྡུས་པ་བྱ། སྒེག་ཕྲེང་སོགས་ཀྱིས་མཆོད། རང་བྱུང་གདོད་ནས་སོགས་ཤློོ་ཀ་གཅིག་
གི་ནང་མཆོད། སྒེག་ཅིང་དཔའ་དང་སོགས་ཀྱི་བསྟོད་པ་རྣམས་སྟ་གོན་གྱི་རྗེས་ཆོག་གཞིན་བསྡུས་པ་མཛད། དངོས་གྲུབ་
བླང་བ་ནི། ཡེ་ཤེས་ལྔ་ལྡན་རིགས་ལྔ་བདེ་བར་གཤེགས། སོགས་ལན་གསུམ་གདངས་དང་བཅས་པ་བརྗོད་ཅིང་ཐལ་མོ་
སྙིང་ཁར་སྦྱར། ཡོན་བསྔོ་བ་ནི་སློབ་དཔོན་གྱིས་མཆོག་བསྔོ་དང་སྦྱིན་བདག་གི་དོན་དུ་དགོས་པ་བྱུང་ཚེ་གཤིན་བསྔོ་གསོན་
བསྔོ་སོགས་སྐབས་ཐོབ་དང་སྦྱར་ནས་བྱའོ། །བཟོད་པར་གསོལ་བ་ནི་ཡི་གེ་བརྒྱ་པ་ལན་གསུམ་དང༌། མ་འབྱོར་བ་དང་
སོགས་ལྷག་ཆད་ཁ་བསྐང་བ་ཕྱི་རོལ་པའི་རྗེས་སུ་བྱ་བ་བཞིན་བཟོད་པར་གསོལ་བ་བརྟེན་པ་ལྟ་ཕུར་དང་གཏོར་མགྲོན་གྱི་
རྟེན་ཡོད་པ་རྣམས་ལ་བརྟན་བཞུགས་ནི། ཕྱོགས་བཅུ་ན་བཞུགས་པའི་སངས་རྒྱས་དང་བྱང་ཆུབ་སེམས་
དཔའ་ཐམས་ཅད་བདག་ལ་དགོངས་སུ་གསོལ། ཇི་སྲིད་ནམ་མཁའི་མཐའ་དང་མཉམ་པའི་སེམས་
ཅན་ཐམས་ཅད་མི་གནས་པའི་མྱ་ངན་ལས་འདས་པའི་ས་ལ་མ་བཞག་གི་བར་དུ་རྒྱལ་བ་རྣམས་མྱ་ངན་
ལས་མི་འདའ་བར་བརྟན་བཞུགས་སུ་གསོལ། བྱེ་བྲག་ཏུ་ཡང་བླ་མ་ཡི་དམ་མཁའ་འགྲོ་ཆོས་སྐྱོང་
སྲུང་མའི་རྟེན་འདི་རྣམས་དང་བརྟེན་པ་ལྷའི་ཚོགས་རྣམས་ལ་བསྐྱེད་ཅིང་སྤྱན་དྲངས་པའི་ཡེ་ཤེས་པ་
རྣམས་འབྱུང་བ་ཆེན་པོ་ས་ཆུ་མེ་རླུང་གི་གནོད་པས་མ་ཞིག་གི་བར་དུ་བརྟན་པར་བཞུགས་སུ་གསོལ།
བརྟན་པར་བཞུགས་ནས་བདག་དང་སེམས་ཅན་ཐམས་ཅད་ལ་མཆོག་ཐུན་མོང་གི་དངོས་གྲུབ་མ་ལུས་
པ་སྩལ་དུ་གསོལ། ཨོཾ་སུ་པྲ་ཏིཥྛ་བཛྲ་ཡེ་སྭཱཧཱ། ཞེས་བརྗོད་ཅིང་མེ་ཏོག་གཏོར་ལ་བརྟན་བཞུགས་བྱ། རྟེན་མེད་
གཤེགས་གསོལ་བྱ་བ་ནི། རྟེན་གྱི་དཀྱིལ་འཁོར་བུམ་ནང་གི་ལྷ་གཏོར་མགྲོན་ལ་བྱོན་པའི་རྟེན་མེད་པའི་
ཡེ་ཤེས་པ་རྣམས། ཨོཾ་ཁྱེད་ཀྱིས་སེམས་ཅན་དོན་ཀུན་མཛོད། །སོགས་གདངས་དང་བཅས་པ་ལན་གསུམ་
གྱི་མཐར། བཛྲ་མུ༔ ཡེ་ཤེས་པ་རང་བཞིན་གྱི་གནས་སུ་གཤེགས། ཛཿ ཧཱུྃ་བཾ་ཧོཿ དམ་ཚིག་པ་རྣམས་
རང་ལ་གཉིས་སུ་མེད་པར་ཐིམ། ཞེས་བརྗོད་ཅིང་རོལ་མོ་རྣམས་དཀྲོལ། དཀྱིལ་འཁོར་བསྡུ་བ་ནི། རང་གཙོ་བོའི་
ང་རྒྱལ་གྱིས་དམ་ཅན་གྱི་ཕུར་བུ་ནས་གཙོ་ཕུར་བར་རིམ་གྱིས་བསྡུས་ཤིང་སྤྱི་བོར་རེག །གཞན་ལས་སློབ་རྣམས་ཀྱིས་ཕུར་
གདན་དང་བུམ་པ་གཞན་རྣམས་བསྡུས། རྣམ་རྒྱལ་དང་ལས་བུམ་ཡང་བདེ་སར་བཞག །ཨོཾ་ ཨ་ ཀཱ་ རོ་མུ་ཁཾ་སརྦ་དྷརྨཱ་
111

ཕུར་པའི་དཀྱིལ་ཆོག་ཡིད་འོང་བློ་གྲོས་ཁ་འབྱེད་བཞིན་ལས་རིན་ཆེན་དོ་ཤལ་དུ་ཞལ་འཕངས་པ་རྣམས་ཕྱོགས་གཅིག་ཏུ་བསྡེབས་པ།
ཎི་ ཨཱ་དྱ་ནུཏྤནྣ་ཏྭད། ཅེས་བརྗོད་ཅིང༌། ཆོས་ཐམས་ཅད་སྐྱེ་བ་མེད་པ་དེ་ཁོ་ན་ཉིད་དྲན་པས་རྡོ་རྗེའི་རྩེས་དབང་ལྡན་
གྱི་ཙིག་པ་དང་པོར་གཤེགས། དེ་ནས་གཡས་སྐོར་གྱིས་ཤར་གྱི་མེ་རི་ནས་ལྟེ་བའི་བར་རྡོ་རྗེའི་རྩེས་རི་མོ་འཐེན། དེ་བཞིན་དུ་
དེ་ནས་སྒྲུབ་གཡོག་པ་ཁ་ཅིག་གིས་ཀུ་ཤ་སོགས་ཀྱིས་མཐའ་ནས་བསྡུས་ཏེ། རིན་པོ་ཆེ་
སློབ་དཔོན་གྱིས་ལས་བུམ་སོགས་ཀྱི་བུམ་ཆུས་ཐིག་རྗེས་རྣམས་རིམ་པ་བཞིན་གྱིས་
ཕྱོགས་མཚམས་གཞན་ལའང་བྱ།
ལེགས་པའི་སྣོད་གཙང་མར་བླུགས།
རྗེས་མི་མངོན་པར་བྱའོ། །ཚོན་བསྐྱལ་བ་ནི། རྡུལ་ཚོན་ཆུ་བོར་སྤྱན་དྲངས་པའི་ཆོ་ག་གཞན་ནས་འབྱུང་བའི་རྒྱས་པའམ་
བསྡུས་པ་དཀྱིལ་འཁོར་རྒྱལ་ཆོག་ནས་འབྱུང་བ་བཞིན་བྱ་སྟེ། ཕྱག་ལེན་ལ་མི་མཛད། སྤྱིན་སྲེག་ནི། གྲུབ་ན་སྐབས་འདིར་
ས་ལོས་མཛད་པའི་ཞི་བའི་སྤྱིན་སྲེག་རྡོ་རྗེའི་མེ་འོད་དང་དཀྱིལ་ཆོག་བཞིན་ནོ། །འོན་ཀྱང་དིང་སང་མི་མཛད། བདག་བསྲུང་
བ་ནི། ཨོཾ་ཤྲཱི་བཛྲ་ཀུ་མ་ར་ཀྲོ་དྷ་རཀྵ་ཧཱུྃ་ཕཊ། ཅེས་བརྗོད་པས་གཟི་བརྗིད་རྒྱས་པར་བསམ། ཨོྃ་བཛྲ་ཀ་ཝ་ཙི་
ཧཱུྃ་ཕཊཱ་ཀྱིས་རྡོ་རྗེའི་གོ་གྱོན་པར་བསམ་པའོ། །ལྟ་བས་རྒྱས་བཏབ་པ་ནི། རང་བཞིན་སེམས་ཀྱི་སོགས་ཤློོ་ཀ་ཕྱེད་
དང་གཉིས་དང་ ཨ་ ཀཱ་ རོ་ སོགས་སྒྲུབ་ཐབས་རྒྱས་པ་ལྟར་བརྗོད་ཅིང་ཆོས་ཐམས་ཅ་ད་གདོད་ནས་མ་སྐྱེས་པའི་དེ་ཁོ་ན་ཉིད་
བདག་མེད་རྟོགས་པའི་ལྟ་བུའི་ངང་ལ་ཅུང་ཟད་མཉམ་པར་བཞག་གོ །སྨོན་ལམ་ནི། དགེ་བ་འདི་ཡིས་མཐའ་ཡས་
སེམས་ཅན་ཀུན། །སོགས་ཤློ་ཀ་གཅིག་སྒྲུབ་ཐབས་བཞིན་དང་། དགེ་བ་འདི་ཡིས་ནམ་མཁའི་མཐའ་ཀླས་
པ༑ ༑སོགས་བསྔོ་སྨོན་གང་ཤེས་བྱའོ། །ཤིས་པ་བརྗོད་པ་ནི། དཔོན་སློབ་རྣམས་ལ་མེ་ཏོག་ནས་བཀྱེ་ལ། དྲིལ་སིལ་གདངས་
དང་བཅས་པས། བླ་མའི་བཀྲ་ཤིས་གང་ཤེས་དང་། ཧཱུྃ། སྐྱེ་མེད་ཆོས་སྐུའི་རང་བཞིན་རྣམ་དག་ལས། །སོགས་
སྒྲུབ་ཐབས་རྒྱས་པ་བཞིན་ནོ། །གཞན་ཡང་ཡི་དམ་ཆོས་སྐྱོང་སོགས་ཀྱི་བཀྲ་ཤིས་རྒྱས་པ་བརྗོད་ཅིང༌། དཀྱིལ་འཁོར་གྱི་
ཤུལ་སོགས་ལ་མེ་ཏོག་གི་ཆར་དབབ་ཅིང༌། བཀྲ་ཤིས་པར་བྱ་བ་སྟེ། རྡུལ་ཚོན་གྱི་ཕྱོགས་ཐམས་ཅད་བསྟན་ཟིན་ཏོ། །གཉིས་
པ་སློབ་མ་གཞུག་ཅིང་དབང་བསྐུར་བ་ནི། སྔགས་འཆང་ཆེན་པོས་མཛད་པའི་མཚམས་སྦྱོར་དུ་རྟོགས་པར་བྱའོ། །རས་
བྲིས་ཀྱི་ཕྱོགས་ལ་ས་ཆོག་ཐོ་འཛུགས་པ། བུམ་པ་འགོད་པ་མི་མཛད་གཞན་ཟུར་འདེབས་བཞིན་ནོ། །ནུབ་ཕྱི་མ་ལ་བསྒྲལ་
མཆོད་སོགས་མཛད་པ་སྟེ་ཕྱག་ལེན་གྱི་རིམ་པའོ། །འདིར་སྨྲས་པ། དེང་སང་སྙིགས་མ་བས་ཀྱང་ཆེར་སྙིགས་
པས། །གསང་སྔགས་རྒྱ་མཚོར་བློ་སྦྱོང་ལྟ་ཞོག་གི། །ཆོ་གའི་ཚིག་རིགས་ཙམ་གྱི་གོ་རིམ༌ལའང༌། །
རྨོངས༌པའི༌ཚོགས༌རྣམས༌སྙིང༌ནས་མ་བཟོད་དེ། །དང་པོའི་ལས་ཅན་འཇུག་པ་བདེ་བའི་ཕྱིར། །
112

འཇམ་མགོན་ཨ་མེས་ཞབས་ངག་དབང་ཀུན་དགའ་བསོད་ནམས་ཀྱི་གསུང་འབུམ། པོད་བཅུ་གསུམ་པ།
སྐྱེས་ཆེན་གོང་མའི་གསུང་རབ་ཕྱོགས་གཅིག་བསྡེབས། །འདི་སྦྱར་དགེ་བས་བདག་ཅག་དཔོན་སློབ་
ཀྱི༑ ༑འདི་ཕྱིའི་དོན་ཀུན་ཡིད་བཞིན་འགྲུབ་གྱུར་ཅིག །དེ་སྐད་སྨྲ་བ་དཔལ་ལྡན་ས་སྐྱ་པ། །ཆོས་
མེད་ངག་དབང་ཀུན་དགའ་བསོད་ནམས་ཏེ། །ཡི་གེའི་འདུ་བྱེད་རིགས་རུས་ཆོ་འབྲངས་ཅན། །མི་
དབང་རྣམ་རྒྱལ་རྡོ་རྗེ་ཞེས་བྱ་བའི། །སྐྱེས་དང་སྦྱངས་པའི་རྣམ་དཔྱོད་ཆེར་ཡངས་པས། །སྙན་ངག་
ལ་སོགས་རིག་གནས་མཐའ་དག་དང༌།
།ཁྱད་པར་དུས་འཁོར་རྩིས་གཞུང་རྒྱ་མཚོ་ལ། །མཁས་
པའི་ཕུལ་དུ་ཕྱིན་པ་དེ་ཉིད་དོ། །བསྟན་ཆོས་འདི་ཉིད་དཀར་མོ་ཉི་ཟླ་དང༌། །བདུད་རྒྱལ་ནག་པོ་
ཕུར་བསྲུངས་བཅུ་གཉིས་ལ། །གཉེར་དུ་གཏད་དོ་བློ་གསལ་དོན་གཉེར་ལ། །ཆོས་འདི་འཕེལ་ཞིང་
རྒྱས་པའི་འཕྲིན་ལས་མཛོད།། །།ཀ་ལྱཱ་ན་ཝཎྷནྟུ། མངྒ་ལཾ།